rejauldu/bengali-wikipedia huggingface dataset:
উসূলে শাশী হানাফী মজহবের মশহূর কেতাবগুলির মাঝে একটি এবং এর লেখক হলেন বিশিষ্ট ফকীহ আল্লামা আবু আলী নেজামুদ্দীন শাশী (আহমদ বিন মুহম্মদ বিন ইসহাক; মৃত ৩৪৪ হিজরী।   এই কেতাবটা উসূলে ফিকাহে প্রামাণিক হিসাবে স্বীকৃত, যা মাদ্রাসা এবং বিশ্ববিদ্যালয়ের নেসাবের মওজূদ আছে।   কেতাবের ভূমিকা  আল্লামা আবু আলী নেজামুদ্দীন শাশী রহ লিখেন “ফিকাহের চারটি উসূল (মূলনীতি) রয়েছে: আল্লার কেতাব, রসূলুল্লার সুন্ন​ৎ, ইজমা (উম্মতের ঐক্যমত) এবং কিয়াস (উপমা)।   এই চার কিসিমের আলোচনা ও তহকীক করা জরুরী যাতে এগুলো থেকে শরীয়তের আহকাম আহরণ ও নির্ণয় করার তরীকা জানা যায়। "  যখন ফিকাহের এই চারটি বুনিয়াদ থেকে মসলা-মসায়েল উদ্ভূত হয়, তখন এই বিষয়ে ফুকাহাদের দ্বারা ব্যবহৃত নিয়ম ও প্রবিধান, শর্তাবলী এবং তরীকাগুলিও উসূলে-ফিকাহে অন্তর্ভুক্ত হয়। উদাহরণস্বরূপ, আম ও খাস, মুতলক ও মুকীদ, মুশতরক ও আপেক্ষিক, হকীকৎ ও মজায, রূপক, স্পষ্ট এবং বিড়ম্বনা, বৈপরীত্য, নুসূস ইত্যাদির সংজ্ঞা। অনুরূপভাবে, ইলমে হাদীস, ইজমা ও কিয়াসের উসূল। اصو ل الشاشی فی اصول الفقہ،نظام الدین الشاشی، ادارہ اسلامیات لاہور  এই বইটির একটি নাম কেতাবুল খমসীন   লেখক    তিনি আবুল হোসেন করখী সাহেবের শাগরেদ, তিনি তার তারীফ করতে গিয়ে বলেছেন : আবু আলীর চেয়ে কোন হাফেজ আমাদের কাছে আসেননি, শাশী বগদাদে থেকেছেন এবং পড়াশুনা করেছেন।  কেতাব উসূলে শাশী হিন্দুস্তানের কানপুর থেকে 1388 হিজরিতে প্রকাশিত হয়েছিল  দারুল কেতাব আল-আরবি বৈরুত থেকে 1402 হিজরি) তে প্রকাশিত হয়েছিল  উমদতুল হবাশী শরহে উসূলে শাশী শিরোনামে মওলা ফয়জুল হাসন গঙ্গোহী সাহেব এই কেতাবের একটি হাশিয়া লিখেছিলেন  এটার তরজমা আর তহকীক লিখেন আব্দুল্লাহ মহম্মদ খলীলী যা কুতুবুল ইলমিয়্যা বৈরূত থেকে ১৪২৩ হিজরীতে প্রকাশিত।  মুহম্মদ আকরম নদবীর তহকীক 1422 হিজরিতে দারুল গরব আল-ইসলামী দ্বারা প্রকাশিত হয়েছিল।   কেতাব শরাহসমূহ    মওলা মহম্মদ ইবনুল হাসন খওয়ারেজমী (মৃত্যু 781 হিজরি)।  2 - হুসূলুল হবাশী আলা উসূলুশ শাশী যার লেখক হাসন আবুল হাসন বিন মুহম্মদ সম্ভলী, বোম্বাই (1302 হিজরি)।  3 - উমদতুল হবাশী শরহে উসূলে শাশী যার লেখক মওলা ফয়জুল হাসন গঙ্গোহী।  4 - তসহীল উসূলুশ শাশী, যার লেখক শেখ মুহম্মদ আনোয়ার বদখশানী, এদারতুল কুরআন ও উলূমল ইসলামিয়া, করাচি, প্রথম সংস্করণ (1412 হি), এই তসহীলটি ইস্তাম্বুলে প্রকাশিত হয়েছিল। اصول الشاشی، ناشر :مکتبۃ العلم لاہور  5- তখলীস উসূলুশ শাশী   তথ্যসূত্র   বিষয়শ্রেণী:হানাফি সাহিত্য বিষয়শ্রেণী:হানাফী
দাকোপ ইউনিয়ন বাংলাদেশের খুলনা জেলার  দাকোপ উপজেলার অন্তর্গত একটি ইউনিয়ন।  অবস্থান ও আয়তন দাকোপ ইউনিয়ন এর আয়তন একর।  নদনদী  দাকোপ ইউনিয়নে ছোটো বড় ১৪ টি খাল এবং ১ টি মাত্র নদী আছে। খালগুলো শুকনো মৌসুমে শুকিয়ে যায়। উপকূলীয় এলাকায় অবস্থিত থাকার কারণে চুনকুড়ি নদীর পানি বছরের প্রায় ৮ মাস লবণাক্ত থাকে। ফলে নদীর পানি চাষাবাদ ও সেচকাজের উপযোগী থাকেনা এই সময়ে।  শিক্ষাপ্রতিষ্ঠান   দাকোপ সাহেবেরআবাদ মাধ্যমিক বিদ্যালয় - স্থাপিত:১৯৪৭ ইং  দাকোপ  মাধ্যমিক বালিকা বিদ্যালয় -স্থাপিত:১৯৯৪ ইং  অন্যান্য  তথ্যসূত্র   বিষয়শ্রেণী:দাকোপ উপজেলার ইউনিয়ন বিষয়শ্রেণী:দাকোপ ইউনিয়ন
অস্ট্রেলীয় পেলিকান (Pelecanus conspicillatus) হলো একটি বৃহৎ জলের পাখি, এরা পেলিকান পরিবারের অন্তর্ভুক্ত। এদেরকে অস্ট্রেলিয়া, নিউ গিনি এবং ফিজির উপকূলবর্তী অঞ্চলে দেখতে পাওয়া যায়। এছাড়াও ইন্দোনেশিয়া এবং নিউজিল্যান্ডের কিছু কিছু অঞ্চলেও এদের দেখা মেলে। এদের গায়ের রঙ হয় সাদা রঙের এবং এদের পাখনার রঙ হয় কালো এবং এদের ঠোঁট গোলাপী রঙের হয়। এদের ঠোঁটকে পাখিদের মধ্যে সবথেকে দীর্ঘ ঠোঁট বলে মানা হয়। এদের প্রধান খাদ্য হলো মাছ, যদিও এরা সুযোগ পেলে অন্য পাখিও সাবাড় করে দেয়।   তথ্যসূত্র   বিষয়শ্রেণী:অস্ট্রেলিয়ার পাখি বিষয়শ্রেণী:১৮২৪-এ বর্ণিত পাখি
অনুপমা নিরঞ্জনা ( ) (১৯৩৪ – ১৯৯১) Women writing in India, p. 382. ভারতের একজন ডাক্তার এবং আধুনিক কন্নড় কথাসাহিত্য এবং প্রকৃত তথ্যভিত্তিক সাহিত্যের লেখক ছিলেন।  তিনি নারীর দৃষ্টিভঙ্গির পক্ষে ছিলেন এবং কন্নড়ের এই ধরনের লেখকদের মধ্যে একজন ছিলেন, যার মধ্যে ত্রিবেণী এবং এম কে ইন্দিরার মতোরাও রয়েছেন। তার লেখা উপন্যাস রুনামুকতালু পুত্তনা কানাগল দ্বারা একটি চলচ্চিত্র নির্মিত হয়েছিল। Photo on Kamat's Potpourri   ভেঙ্কটলক্ষ্মী নামে জন্ম নেওয়া অনুপমা নিরঞ্জনা ধারওয়াদ এবং বেঙ্গালুরুতে চিকিৎসক হিসেবে অনুশীলন করেছিলেন। অনুপমা জীবনের প্রথম দিক থেকেই লেখালেখি শুরু করেন এবং সামাজিক সমস্যা, বিশেষ করে নারীদের সমস্যা নিয়ে বেশ কিছু উপন্যাস ও গল্প লেখেন।  তিনি আধুনিক কন্নড় সাহিত্যের প্রগতিশীল ঘরনার ঔপন্যাসিক কন্নড় লেখক নিরঞ্জনাকে বিয়ে করেছিলেন। তাদের মেয়ে তেজস্বিনী এবং সীমান্তিনী হলেন শিক্ষাবিদ।  ১৯৯১ সালে ক্যানসারে আক্রান্ত হয়ে মারা যান অনুপমা নিরঞ্জনা।[ উদ্ধৃতি প্রয়োজন ] কন্নড় ভাষায় লেখা নারীদের জন্য তার নামে একটি পুরস্কার চালু করা হয়েছে। Anupama Award   প্রধান কাজ   অনন্ত গীতা  শ্বেতাম্বরী  স্নেহ পল্লবী  রুনামুক্তালু  কানমানি  ওডালু  নেনাপুঃ সিহি-কাহি  কল্লোল  আআলা  মুক্তি চিত্র  মাধবী  ঘোষা  নাটি  মূলামুখী (শেষ উপন্যাস)  কর্কট জগত্তু  তাইয়ি মাগু  দিনকন্ডু কাঠে (ছোটদের গল্পের সংকলন)   প্রধান পুরস্কার    কর্ণাটক সাহিত্য আকাদেমি পুরস্কার  স[ তথ্যসূত্র প্রয়োজন ]োভিয়েত ল্যান্ড নেহেরু পুরস্কার  [ তথ্যসূত্র প্রয়োজন ] কন্নড় রাজ্যোৎসব   তথ্যসূত্র   বিষয়শ্রেণী:কন্নড় কবি বিষয়শ্রেণী:২০শ শতাব্দীর নারী চিকিৎসক বিষয়শ্রেণী:কর্ণাটকের চিকিৎসক বিষয়শ্রেণী:কর্ণাটকের ঔপন্যাসিক বিষয়শ্রেণী:ভারতীয় নারী ছোটগল্পকার বিষয়শ্রেণী:২০শ শতাব্দীর ভারতীয় ছোটগল্পকার বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:ভারতীয় নারী ঔপন্যাসিক বিষয়শ্রেণী:ভারতীয় শিশুসাহিত্যিক বিষয়শ্রেণী:ভারতীয় নারী চিকিৎসক বিষয়শ্রেণী:২০শ শতাব্দীর ভারতীয় চিকিৎসক বিষয়শ্রেণী:ভারতীয় চিকিৎসাবিজ্ঞান লেখক বিষয়শ্রেণী:কন্নড় ব্যক্তি বিষয়শ্রেণী:কর্ণাটকের লেখিকা বিষয়শ্রেণী:কন্নড় ভাষার লেখক বিষয়শ্রেণী:১৯৯১-এ মৃত্যু বিষয়শ্রেণী:১৯৩৪-এ জন্ম
বিহার প্রান্ত হুল ঝাড়খণ্ড ছিল ভারতের বিহার রাজ্যের একটি ঝাড়খণ্ডী রাজনৈতিক দল । দলটি ঝাড়খণ্ড পার্টির বিভক্তি থেকে উদ্ভূত হয়। এবং ২৮ ডিসেম্বর, ১৯৬৮ সালে প্রতিষ্ঠিত হয়। দলটি সাঁওতাল পরগণার অ-খ্রিস্টান আদিবাসীদের মধ্যে ছিল। দলটির নামকরণ করা হয়েছিল ১৮৫৫ সালের সাঁওতাল বিদ্রোহের নামানুসারে, যা সাধারণত 'হুল' নামে পরিচিত।  দলটি ১৯৬৯ সালের বিহার বিধানসভা নির্বাচনে প্রতিদ্বন্দ্বিতা করেছিল, ১৪ জন প্রার্থীকে প্রার্থী করেছিল যাদের একসঙ্গে ৫৬,৫০৬ ভোট (রাজ্যে প্রদত্ত সমস্ত ভোটের ০.৩৮%)। বিহার বিধানসভায় দলের ৫ জন প্রার্থী নির্বাচিত হয়েছেন।Election Commission of India. Bihar 1969  ১৯৭২ সালে দলটি দুটি ভাগে বিভক্ত হয়েছিল - প্রগতিশীল হুল ঝাড়খণ্ড পার্টি এবং রাজ্য হুল ঝাড়খণ্ড পার্টি।   তথ্যসূত্র   বিষয়শ্রেণী:১৯৭২-এ বিলুপ্ত রাজনৈতিক দল বিষয়শ্রেণী:১৯৬৮-এ প্রতিষ্ঠিত রাজনৈতিক দল বিষয়শ্রেণী:বিহারের রাজনৈতিক দল বিষয়শ্রেণী:১৯৭২-এ ভারতে বিলুপ্ত
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  আফতাবুজ্জামান (আলাপ) ০০:০৬, ২২ জানুয়ারি ২০২২ (ইউটিসি) মাদার্শা সরকারি প্রাথমিক বিদ্যালয়   – (অপসারণের প্রস্তাবনা দেখুনলগ দেখুন) () শিক্ষাপ্রতিষ্ঠান হিসেবে ও উল্লেখযোগ্যতার সাধারণ নীতিমালায় উত্তীর্ণ নয়। —শাকিল (আলাপ · অবদান) ০৩:৩৪, ১২ জানুয়ারি ২০২২ (ইউটিসি)  প্রথমেই বলে রাখি, নিবন্ধটি আমার উইকিপিডিয়ায় অবদান রাখার শুরুর দিকে তৈরি। তখন নীতিমালা নিয়ে তেমন ধারণা ছিলো না। সম্প্রদায়ের মতামত অনুসারে নিবন্ধটি অপসারণযোগ্য হলে অপসারণ করুক আমার আপত্তি নেই। তবে, বাংলা উইকিপিডিয়ায় সরকারি ও বেসরকারি প্রাথমিক বিদ্যালয়ের নামে আরও বিভিন্ন নিবন্ধ এখনও আছে সেগুলোর বিষয়েও সিদ্ধান্ত নেওয়া হউক যাতে বারবার বিদ্যালয়ের নিবন্ধ নিয়ে আলোচনা করতে না হয় কারণ পূর্বেও বিভিন্ন সময় শিক্ষা প্রতিষ্ঠানের নিবন্ধ নিয়ে আলোচনা হয়েছিল। প্রাথমিক বিদ্যালয়ের নিবন্ধের একটি তালিকা পাওয়া যাবে এখানে ও এখানে। রিয়াজ (আলাপ) ০৬:২১, ১২ জানুয়ারি ২০২২ (ইউটিসি) ইংরেজি উইকিপিডিয়ার মতো বড় প্লাটফর্মেও শিক্ষা প্রতিষ্ঠান নিয়ে আলাদা নীতিমালা তৈরি করা এখনো সম্ভব হয়নি। বর্তমানে থাকা নিবন্ধগুলো প্রতিষ্ঠিত নীতিমালা WP:ORG-এর স্কোপ থেকে উল্লেখযোগ্য হলে তবেই রাখা যেতে পারে। সম্প্রদায় যদি এগুলো নিয়ে সুনির্দিষ্ট আলোচনা/নীতিমালা তৈরি করতে চায় তবে সেটা করা যেতেই পারে। —শাকিল (আলাপ · অবদান) ১০:০৯, ১২ জানুয়ারি ২০২২ (ইউটিসি) @রিয়াজ আমি একসাথে সবগুলো গণ-অপসারণের জন্য প্রস্তাব দিবো বলে এই তালিকাটি করেছি। User:Hirok Raja কিছু নিবন্ধ যোগ করে সাহায্য করেছেন। আপতত একটি একটি করে তালিকার নিবন্ধ যাচাই করছি। এই তালিকার বাইরে এরকম কোনো নিবন্ধ পেলে ওখানে যুক্ত করে দেয়ার অনুরোধ করছি। — ইয়াহিয়া (আলাপ • অবদান) - ১৮:০৪, ১৫ জানুয়ারি ২০২২ (ইউটিসি)  : সবগুলিই অপসারণে সমর্থন রইল, শুধু যেসকল বিদ্যালয়ে উল্লেখযোগ্য শিক্ষক বা শিক্ষার্থী রয়েছে অথবা উল্লেখযোগ্য কভারেজ রয়েছে সেগুলি ব্যতীত। আর হ্যাঁ, অবশ্যই করা উচিত কারণ এগুলি আমার প্রায়শই প্রচারমূলক হিসেবে মনে হয়। কিছু ক্ষেত্রে দেখেছি, একটি নিদিষ্ট প্রণেতা আসেন শুধু নিজের বিদ্যালয়ের বিষয়ে লিখতে। আমার মতে এরকম বিদ্যালয়সমূহ অপসারণ করা উচিত উল্লেখযোগ্যতার সাধারণ নীতিমালায় উত্তীর্ণ না হলে। আমি এর আগেও যা বলেছিলাম, উইকিপিডিয়া কোন ডিরেক্টরী নয়, যে সকল স্থানের সকল প্রতিষ্ঠানের নামে নিবন্ধ থাকতে হবে। উচ্চ শিক্ষার প্রতিষ্ঠানের মধ্যে কলেজ কিংবা বিশ্ববিদ্যালয় নির্ভরযোগ্য মাধ্যমিক উৎস যুক্ত এবং উল্লেখযোগ্য শিক্ষার্থী সেখানে থেকে বেরিয়েছেন, তা সাধারণ উল্লেখযোগ্য হয়ে থাকে। -- ওহিদ (আলাপ) ০৯:৫২, ১২ জানুয়ারি ২০২২ (ইউটিসি)  : কোনো বিশেষ কারণে উল্লেখযোগ্য ও আলোচিত প্রথমিক বিদ্যালয় ব্যতিত বাকি সবগুলোই অপসারণে সমর্থন করছি। ≈ MS Sakib  «আলাপ»  ১৭:৪৮, ১৫ জানুয়ারি ২০২২ (ইউটিসি)   প্রস্তাবনা অনুসারে। — ইয়াহিয়া (আলাপ • অবদান) - ১৮:০৫, ১৫ জানুয়ারি ২০২২ (ইউটিসি)   প্রস্তাবনা অনুসারে। -- মো. মাহমুদুল আলম (আলাপ) ১৮:৪৮, ১৫ জানুয়ারি ২০২২ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
অ্যাবোটাবাদ জেলা () পাকিস্তানের খাইবার পাখতুনখোয়া প্রদেশের একটি জেলা। এটি হাজারা বিভাগের অংশ এবং অ্যাবোটাবাদের প্রধান শহর যেটি ১,৯৬৯ কিলোমিটার এলাকা জুড়ে বিস্তৃত। ভৌগোলিক অবস্থান অনুযায়ী জেলার উত্তরে প্রতিবেশী জেলা মনসেহরা, পূর্বে মুজাফফারাবাদ, পশ্চিমে হরিপুর, দক্ষিণে রাওয়ালপিন্ডির সীমানা ঘিরে রেখেছে।   জনসংখ্যার উপাত্ত  ১৯৯৮ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৮,৮১,০০০ জন। ধারণা করা হয়ে থাকে যে, ২০০৮ সালে এটি বেড়ে ১.০৫ মিলিয়ন হবে।   উপবিভাগ  অ্যাবোটাবাদ জেলায় ২টি তহসিল রয়েছে: একটি অ্যাবোটাবাদ তহসিল ও অপরটি হাভেলিয়ান তহসিল এবং এর পাশাপাশি একটি নগর প্রশাসন এলাকা নওয়াশহরে রয়েছে।  জেলাটিতে প্রায় ৫১টি ইউনিয়ন পরিষদ রয়েছে, যার মধ্যে থেকে অ্যাবোটাবাদ ৩৮টি তহসিলে এবং হাভেলিয়ানের ১৩টি তহসিল।   আরো দেখুন   মিয়ানওয়ালী জেলা   তথ্যসূত্র     বিষয়শ্রেণী:খাইবার পাখতুনখোয়ার জেলা
হুকাকাশি বা হুকা-কাশি একটি বাংলা সাহিত্যের কাল্পনিক গোয়েন্দা চরিত্র যার স্রষ্টা শিশুসাহিত্যিক মনোরঞ্জন ভট্টাচার্য। হুকাকাশি জাতিতে জাপানী হলেও মনে প্রানে বাঙালি।   চরিত্র চিত্রণ  হুকাকাশি কলকাতার ডাফ স্ট্রীট নিবাসী জাপানী ব্যক্তি যিনি পেশিবহুল বা রিভলভারধারী গোয়েন্দা নন। তবে প্রয়োজনে জাপানী জুজুৎসুর মোক্ষম প্যাঁচেও তিনি প্রতিপক্ষকে ঘায়েল করতে সক্ষম। হুকাকাশি মগজের ওপর ভরসা রাখতে পছন্দ করেন এবং ছদ্মবেশ ধরতে অত্যন্ত পটু। তার সহকারীর নাম রনজিত।   কাহিনী  মনোরঞ্জন ভট্টাচার্য, হুকাকাশির কাহিনীগুলি সবই কিশোরদের উপযোগী করে রচনা করেছেন। স্বল্পায়ু লেখক খুব বেশি গোয়েন্দা কাহিনী লিখে যেতে পারেননি। মাত্র আটটি গল্প ও উপন্যাস আছে তার হুকাকাশিকে নিয়ে। তবু শিশু কিশোরদের কাছে হুকাকাশি গোয়েন্দা অতীব জনপ্রিয় হয়েছিল। শিশুদের প্রিয় পত্রিকা রামধনু তে ধারাবাহিক 'পদ্মরাগ' উপন্যাসে এই গোয়েন্দার বাংলা সাহিত্যে প্রথম আবির্ভাব হয় (১৩৩৫ বঙ্গাব্দ)। তার অন্যান্য কাহিনীগুলি হলো: 'ঘোষ চৌধুরীর ঘড়ি' (উপন্যাস), 'সোনার হরিণ' (উপন্যাস), 'শান্তি ধামের অশান্তি' (ছোটগল্প), '১৩ নং বাড়ির রহস্য' (ছোটগল্প), 'হীরক রহস্য' (ছোটগল্প), 'চন্ডেশ্বরপুরের রহস্য' (ছোটগল্প), 'সংসক্তপুরের রহস্য' (ছোটগল্প)।   অন্যান্য মাধ্যমে  হুকাকাশির কাহিনী ১৩ নং নম্বর বাড়ির রহস্য ধারাবাহিক ভাবে কলিকাতা দূরদর্শনে প্রচারিত হয় ১৯৯৩ খ্রিষ্টাব্দে। গোয়েন্দা হুকাকাশির ভূমিকায় অভিনয় করেছিলেন বাংলা ছোটপর্দার অভিনেতা ও নাট্যব্যক্তিত্ব রমাপ্রসাদ বণিক।   তথ্যসূত্র   বিষয়শ্রেণী:কাল্পনিক বাঙালি ব্যক্তি বিষয়শ্রেণী:গোয়েন্দা চরিত্র
সাইবর্গ টু (ইংরেজি: Cyborg 2), যা কিছু দেশে গ্লাস শ্যাডো নামেও মুক্তি পেয়েছে, ১৯৯৩ সালে নির্মিত একটি বিজ্ঞান কল্পকাহিনীমূলক চলচ্চিত্র। এটি পরিচলানা করেছেন মাইকেল শ্রোইডার। এটি একটি ধারাবাহিক চলচ্চিত্র। এই ধরাবাহিকে প্রথম চলচ্চিত্রটি ছিলো ১৯৮৯ সালে নির্মিত সাইবর্গ। এটি অ্যাঞ্জেলিনা জোলির শ্রেষ্ঠাংশে অভিনীত প্রথম চলচ্চিত্র হিসেবে বেশি উল্লেখযোগ্য। যদিও এর আগে জোলি লুকিন' টু গেট আউট চলচ্চিত্রে অভিনয় করেছিলেন, কিন্তু সেটা ছিলো শিশু অভিনেত্রী হিসেবে, এবং নাম ভূমিকায়ও নয়। সাইবর্গ চলচ্চিত্র ধারাবাহিকে তৃতীয় চলচ্চিত্রটি ছিলো ১৯৯৪ সালে নির্মিত সাইবর্গ থ্রি: দ্য রিসাইক্লার।   কাহিনীসংক্ষেপ  ২০৭৪ সালে পৃথিবীর সাইবারনেটিক্স বাজার নিয়ন্ত্রণ করতো দুইটি সংস্থা; একটি যুক্তরাষ্ট্রের পিনহুইল ইলেকট্রনিক্স, ও অপরটি জাপানের কোবায়াশি রোবোটিক্স। দুটোর মধ্যেই সাইবর্গদের প্রবেশাধিকার ছিলো। সৈন্য থেকে পতিতা সবকিছুই তারা ব্যবহার করতো। ক্যাসেলা রিজ (অ্যাঞ্জেলিনা জোলি) সাইবর্গের তৈরি একটি রোবোট যাকে প্রোগ্রাম করা হয়েছে ‘গ্লাস শ্যাডো’ প্রোগ্রামে। এর ফলে তার ভেতরে মানুষের মতো ইন্দ্রিয় অনুভূতির (যেমন: ভয়, ভালোবাসা, ব্যাথা, ঘৃণা) সৃষ্টি হয়েছে। যদিও সাইবর্গের শরীরে প্রবাহিত বিস্ফোরক, যা নিয়ন্ত্রণ করা হচ্ছে প্রোটোটাইপ সাইবর্গ মার্সি দ্বারা, যে কিনা যেকোনো টেলিভিশন স্ক্রিনের মাধ্যমে ক্যাসেলা রিজের সাথে যোগাযোগ করতে পারে। রিজকে প্রোগ্রাম করা হয়েছে একটি নির্দিষ্ট স্থানে গিয়ে নিজেকে ধ্বংস করে দেওয়ার জন্য। একসময় রিজ এবং যুদ্ধ প্রশিক্ষক কলটন রিক্‌স পালিয়ে যায়, যেনো রিজ ব্যবসায়িক সাইবর্গদের কাছ থেকে তার আত্মধ্বংস হওয়ার নিয়তি এড়াতে পারে। অভিনয় ও চরিত্র  অ্যাঞ্জেলিনা জোলি - ক্যাসেলো রিজ।   প্রতিক্রিয়া  সমালোচনামূলক প্রতিক্রিয়া রেডিও টাইমস-এর অ্যালান জোনস ছবিটিকে ৫-এর মধ্যে ৩ তারকা রেটিং দিয়েছেন এবং এটিকে "ব্লেড রানার-অনুপ্রাণিত হিংসাত্মক কল্পনা" বলে অভিহিত করেছেন। ২০১৪ সালে এন্টারটেইনমেন্ট উইকলি সাইবোর্গ ২ কে জোলির সবচেয়ে খারাপ ছবি হিসেবে নির্বাচন করেছিল।  অ্যাঞ্জেলিনা জোলি বলেছেন যে ছবিটি দেখার পর তিনি "বাড়িতে গিয়ে অসুস্থ হয়ে পড়েন"।   তথ্যসূত্র    বহিঃসংযোগ         বিষয়শ্রেণী:১৯৯৩-এর চলচ্চিত্র বিষয়শ্রেণী:বিজ্ঞান কল্পকাহিনী চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:পরবর্তী কিস্তির চলচ্চিত্র বিষয়শ্রেণী:মার্কিন বিজ্ঞান কল্পকাহিনীমূলক মারপিটধর্মী চলচ্চিত্র বিষয়শ্রেণী:২০৭৪-এর পটভূমিতে চলচ্চিত্র বিষয়শ্রেণী:মার্কিন স্বাধীন চলচ্চিত্র বিষয়শ্রেণী:মার্কিন ধারাবাহিক চলচ্চিত্র বিষয়শ্রেণী:১৯৯০-এর দশকের ইংরেজি ভাষার চলচ্চিত্র বিষয়শ্রেণী:১৯৯০-এর দশকের মার্কিন চলচ্চিত্র
80px আজাকি পদক  আজাকি মেডেল আজাকি মেডেল বিষয়শ্রেণী:উইকিপিডিয়া ব্যবহারকারী টেমপ্লেট বিষয়শ্রেণী:উইকিপিডিয়া আজাকি’র অবদানকারী  আপনি জানেন কি? প্রকল্পে অসাধারণ অবদানের জন্য. নিম্নলিখিত উপায়ে এই পুরস্কারটি দেয়া যাবে এবং "বার্তা" অংশটি ব্যক্তিগত কোন বার্তা দ্বারা প্রতিস্থাপিত করা যাবে:  বিকল্প পদক  আরো দেখুন  --  -- আজাকিতে ১০ বা তার বেশি ভূক্তির জন্য পুরস্কার।  --  -- আজাকিতে ২৫ বা তার বেশি ভূক্তির জন্য পুরস্কার।  --  -- আজাকিতে ৫০ বা তার বেশি ভূক্তির জন্য পুরস্কার।  --  -- আজাকিতে ১০০ বা তার বেশি ভূক্তির জন্য পুরস্কার।  --  -- আজাকিতে ২০০ বা তার বেশি ভূক্তির জন্য পুরস্কার।  --  -- আজাকিতে ৫০০ বা তার বেশি ভূক্তির জন্য পুরস্কার।
হাবিব উল্লাহ সরকার বাংলদেশের ময়মনসিংহ জেলার রাজনীতিবিদ যিনি ময়মনসিংহ-৯ ও ময়মনসিংহ-৬ আসনের সাবেক সংসদ সদস্য।   প্রাথমিক জীবন  হাবিব উল্লাহ সরকার ময়মনসিংহ জেলার ফুলবাড়িয়া উপজেলায় জন্মগ্রহণ করেন।   রাজনৈতিক জীবন  হাবিব উল্লাহ সরকার ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে ময়মনসিংহ-৯ আসন থেকে সংসদ সদস্য নির্বাচিত হয়েছিলেন। এর পর ১৯৮৮ সালের চতুর্থ জাতীয় সংসদ নির্বাচনে ময়মনসিংহ-৬ (ফুলবাড়িয়া) আসন থেকে স্বতন্ত্র প্রার্থী হিসেবে সংসদ সদস্য নির্বাচিত হয়ে জাতীয় পার্টিতে যোগদেন।  তিনি ১৯৯১ সালের পঞ্চম জাতীয় নির্বাচনে জাতীয় পার্টির প্রার্থী হয়ে ও জুন ১৯৯৬ সালের সপ্তম জাতীয় নির্বাচনে স্বতন্ত্র প্রার্থী হিসেবে পরাজিত হয়েছিলেন।   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:জন্মের বছর অনুপস্থিত বিষয়শ্রেণী:ময়মনসিংহ জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:ময়মনসিংহ জেলার ব্যক্তি
জয় পাকিস্তান হল ১৯৪৭ সালের পর থেকে সংযুক্ত পাকিস্তানে ব্যবহৃত একটি স্লোগান। এটি পশ্চিম পাকিস্তানে ব্যবহৃত পাকিস্তান জিন্দাবাদ স্লোগানের পূর্ব পাকিস্তানি সংস্করণ ছিল। পূর্ব পাকিস্তানের অনেক রাজনৈতিক নেতৃবৃন্দ বিভিন্ন সভা, সমাবেশ, বিবৃতি ও বক্তৃতায় এই স্লোগানটি ব্যবহার করতেন।  বিতর্ক ২০১৪ সালে আবদুল করিম খন্দকার তার ১৯৭১: ভেতরে বাইরে বইতে লিখেন, শেখ মুজিবুর রহমান ৭ই মার্চের ভাষণে জয় বাংলা বলার পর জয় পাকিস্তান বলেছিলেন। লেখাটি তখন সমসাময়িক ক্ষমতাসীন আওয়ামী লীগ সরকারের নেত্রীবৃন্দসহ বিভিন্ন মহলে ব্যাপক বিতর্কের সৃষ্টি করে। ২০১৯ সালে খন্দকার তার দেওয়া এই তথ্যটিকে ভুল হিসেবে আখ্যা দিয়ে আনুষ্ঠানিকভাবে ক্ষমা চেয়ে বিবৃতি দেন।  ৭ই মার্চের ভাষণে জয় পাকিস্তান বলার পক্ষে বদরুদ্দিন উমর ১৯৯৬ সালে তার লিখিত বইয়ে সপক্ষে এবং নীলিমা ইব্রাহিম তার বইয়ে বিপক্ষে মত দিয়েছেন। ২০১১-১৪ বাংলাদেশের পাকিস্তানি দূতাবাসের পাকিস্তানের হাইকমিশনার মিয়া আফ্রাসিয়াব মেহেদী হাশমি কুরেশি তার "নাইটিন সেভেন্টি ওয়ান ফ্যাক্ট এন্ড ফিকশন: ভিউজ এন্ড পারসেপশন্স ইন পাকিস্তান, ইন্ডিয়া এন্ড বাংলাদেশ (1971 Fact and Fiction: Views and Perceptions in Pakistan, India and Bangladesh) বইতে শেখ মুজিবের ৭ মার্চের ভাষণের শেষে জয় পাকিস্তানের পরিবর্তে পাকিস্তান জিন্দাবাদ কথাটি উল্লেখ করেছেন। পাকিস্তানি লেখক তাজ হাশমিও ৭ মার্চে শেখ মুজিবের জয় পাকিস্তান বলার পক্ষে মত দিয়েছেন।  আরও দেখুন  জয় বাংলা  তথ্যসূত্র  বিষয়শ্রেণী:বাংলাদেশ বিষয়শ্রেণী:পূর্ব পাকিস্তান
মালতি রাও (চীনা: ಮಾಲತಿ ರಾವ್) একজন ভারতীয় লেখক। তিনি ২০০৭ সালে তাঁর ইংরেজি ভাষার উপন্যাস ডিসঅর্ডারলি উইমেনের জন্য কেন্দ্রীয় সাহিত্য আকাদেমি পুরস্কার অর্জন করেছিলেন।  প্রাথমিক জীবন এবং পটভূমি মালাথি রাও জন্মগ্রহণ করেছিলেন (এপ্রিল ১৯৩০) বেঙ্গালুরু, কর্ণাটকের পদ্মনাভা রাও এবং শ্রীমতিতে।  তিনি পাঁচ বোনের মধ্যে সবচেয়ে বড়। তার একটি বড় ভাই এবং দুইটি ছোট ভাই রয়েছে। অল্প বয়সী মেয়ে হিসাবে রাও জেন অস্টেন, ব্রন্টি বোন এবং লুইসা মে অ্যালকোটের কাজগুলিতে অন্যদের মধ্যে অনুপ্রাণিত হয়েছিল। তিনি সর্বদা বেঙ্গালুরু এবং মহীশুর বিশ্ববিদ্যালয়গুলিতে­ ইংরেজি সাহিত্যের লেখার জন্য ছদ্মবেশ ধারণ করেছিলেন। তিনি তার সময়ের নতুন প্রজন্মকে উচ্চ শিক্ষিত স্বতন্ত্র শ্রমজীবী ​​মহিলা হিসাবে চিত্রিত করেছিলেন। তিনি বেঙ্গালুরুর বিজয়া কলেজের একজন ইংরেজি প্রভাষক ছিলেন এবং কিংবদন্তি অধ্যাপক ভি.ভি.টি.স্রিনিবাসন কলেজের অধ্যক্ষ এবং বিভাগীয় প্রধান ছিলেন। রাও তাঁর শিক্ষাজীবনের একটি বড় অংশ দিল্লিতে কাটিয়েছিলেন। তিনি দিল্লি বিশ্ববিদ্যালয়ের মিরান্ডা হাউসে ইংরেজি সাহিত্যের পাঠদান করেছিলেন। নব্বইয়ের দশকের মাঝামাঝি সময়ে তিনি বেঙ্গালুরুতে ফিরে না আসা পর্যন্ত তাঁর সহকর্মী এবং শিক্ষার্থীদের দ্বারা অত্যন্ত শ্রদ্ধা ও প্রিয়, দিল্লিই তাঁর বাড়ি। বেঙ্গালুরুতে একবার তিনি লেখালেখির জীবনে মনোনিবেশ করেছিলেন। রাও ভ্রমণ উপভোগ করেন এবং সারা বিশ্ব জুড়ে ভ্রমণ করেছেন। তিনি বর্তমানে বেঙ্গালুরুতে থাকেন।  কাজ মালতি রাও তিনটি উপন্যাস লিখেছেন, তিনটি ছোট গল্পের সংগ্রহ এবং বেশ কয়েকটি পত্রিকার নিবন্ধ রচনা করেছেন।"দ্য ব্রিজ," "... এবং ''বেনারসে গঙ্গা প্রবাহিত হয়েছে," এবং "কফির জন্য আসুন.. প্লিজ," তাঁর বিখ্যাত রচনাগুলির মধ্যে অন্যতম। ২০০৭ সালে প্রকাশিত তাঁর 'ডিসঅর্ডারলি উইমেন' উপন্যাসের মাধ্যমে তিনি খ্যাতি অর্জন করেছিলেন। তিনি সাহিত্যে একাডেমি পুরস্কার জিতেছিলেন। ভারতের রাষ্ট্রপতি, বিশৃঙ্খলা রক্ষাকারী মহিলা ভারতের চারটি ব্রাহ্মণ নারীর গল্প (স্বাধীনতার পূর্ব) যারা সমাজের চারপাশে নির্মিত প্রতিবন্ধকতাগুলি ভেঙে ফেলার লড়াই করে। রাও-র পরবর্তী উপন্যাসটি অধীর আগ্রহে-প্রতীক্ষিত এবং এটি ২০১৩ সালে প্রকাশিত হবে বলে আশা করা হচ্ছে। অন্য একটি উপন্যাসের নাম "অনুসন্ধান"  প্রকাশনা ব্রিজ (উপন্যাস), চাণক্য পাবলিকেশনস (দিল্লি, ভারত), ১৯৯০  ডিসঅর্ডারলি উইমেন (উপন্যাস), ড্রোনকুইল পাবলিশার্স (ব্যাঙ্গালোর, ভারত), ২০০৫ ছোটগল্পের তিনটি সংগ্রহ  অনুসন্ধান (আগমনী উপন্যাস)  পুরস্কার 2007 সালে সাহিত্য আকাদেমি পুরস্কার  তথ্যসূত্র   https://web.archive.org/web/20110606111930/http://www.hinduonnet.com/2008/01/04/stories/2008010454000400.htm http://www.sahitya-akademi.gov.in/old_version/awa10304.htmenglish Archived 11 June 2010 at the Wayback Machine http://www.hindu.com/mag/2008/03/09/stories/2008030950070500.htm  http://www.flipkart.com/bridge-malathi-rao-novel/1700010721-6vx3f993ji https://web.archive.org/web/20110606112006/http://www.hinduonnet.com/2008/01/08/stories/2008010858350200.htm  বিষয়শ্রেণী:১৯৩০-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নারী ঔপন্যাসিক বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:কন্নড় ভাষার লেখক বিষয়শ্রেণী:ভারতের ইংরেজি ভাষার লেখক বিষয়শ্রেণী:কর্ণাটকের লেখিকা বিষয়শ্রেণী:কর্ণাটকের ঔপন্যাসিক
সাঘর জেলা আফগানিস্তানের ঘোর প্রদেশের দক্ষিণ-পশ্চিম অঞ্চলে অবস্থিত একটি জেলা। জেলাটির কেন্দ্রীয় শহরের নাম হচ্ছে টাইটান (সাঘর)। ২০১২ সালের জনশুমারির আনুমানিক হিসাব অনুযায়ী জেলাটির জনসংখ্যা ছিল প্রায় ৩৩,৭০০ জন। জেলাটি অন্যান্য প্রদেশের পাহাড়ি জেলাগুলির মতো দীর্ঘ সময়কাল ধরে তুষারপাতের ফলে শীতকাল মারাত্মকভাবে সমস্যার সম্মুখিন হতে হয় এবং চলমান খরার কারণে কৃষিক্ষেত্রে ব্যাপকভাবে প্রভাবিত হয়।   তথ্যসূত্র  বহিঃসংযোগ  Map of Settlements IMMAP, September 2011  Takhtasoo Village Road Project Photo MRRD/NSP, May 2010  বিষয়শ্রেণী:ঘোর প্রদেশের জেলা
বিষ্ণু দত্ত শর্মা ভারতের জম্মু ও কাশ্মীর রাজ্যের জম্মু সংসদীয় অঞ্চলের প্রতিনিধিত্ব করা ১৩তম লোকসভার সদস্য ছিলেন। ১৯৯৮-৯৯-এর সময় তিনি দ্বাদশ লোকসভার সদস্যও ছিলেন। তিনি ভারতীয় জনতা পার্টির সদস্য ছিলেন। এর আগে তিনি ১৯৭২ সালে জম্মু পৌর কাউন্সিলের সভাপতি ছিলেন। শর্মা জম্মু জেলার জম্মু পূর্ব নির্বাচনী এলাকা থেকে জম্মু ও কাশ্মীর বিধানসভার সদস্য ছিলেন। BJP dedicates auditorium to Vaid Vishnu Dutt BJP dedicates Auditorium to Vaid Vishnu DuttBJP’s frontrunners from Jammu for CM post, just in case  পেশায় একজন আয়ুর্বেদিক চিকিৎসক, তিনি জাতীয় মেডিসিন অব ন্যাশনাল কাউন্সিলের ফেলোশিপ পেয়েছিলেন। তিনি ২০০১ সালে মারা যান।   তথ্যসূত্র   বিষয়শ্রেণী:২০০১-এ মৃত্যু বিষয়শ্রেণী:জম্মু ও কাশ্মীরের লোকসভা সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:ত্রয়োদশ লোকসভার সদস্য বিষয়শ্রেণী:জন্মের বছর অনুপস্থিত বিষয়শ্রেণী:জম্মু ও কাশ্মীরের ভারতীয় জনতা পার্টির রাজনীতিবিদ বিষয়শ্রেণী:জম্মু ও কাশ্মীর বিধানসভার সদস্য ১৯৯৬-২০০২ বিষয়শ্রেণী:জম্মুর রাজনীতিবিদ
শেখেরহাট বাংলাদেশের ঝালকাঠি জেলার অন্তর্গত ঝালকাঠি সদর উপজেলার একটি ইউনিয়ন।   আয়তন  শেখেরহাট ইউনিয়নের আয়তন ৩,২১১ একর।   প্রশাসনিক কাঠামো  শেখেরহাট ইউনিয়ন ঝালকাঠি সদর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম ঝালকাঠি সদর থানার আওতাধীন। এটি জাতীয় সংসদের ১২৬নং নির্বাচনী এলাকা ঝালকাঠি-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী শেখেরহাট ইউনিয়নের মোট জনসংখ্যা ১৬,৪০২ জন। এর মধ্যে পুরুষ ৭,৯১৪ জন এবং মহিলা ৮,৪৮৮ জন। মোট পরিবার ৩,৮৭৩টি।   শিক্ষা  ২০১১ সালের আদমশুমারি অনুযায়ী শেখেরহাট ইউনিয়নের সাক্ষরতার হার ৭০.৯%।   আরও দেখুন   ঝালকাঠি সদর উপজেলা  ঝালকাঠি সদর থানা  ঝালকাঠি জেলা   তথ্যসূত্র    বহিঃসংযোগ   বিষয়শ্রেণী:ঝালকাঠি সদর উপজেলার ইউনিয়ন
ইসমাহান সুলতান মসজিদ রোমানিয়ার সবচেয়ে প্রাচীনতম মসজিদ। এটি কন্সতান্তা কাউন্টির মঙ্গালিয়াতে অবস্থিত, যেখানে প্রায় ৮০০ মুসলমান পরিবার বসবাস করে, যাদের অধিকাংশই হল তুর্কি ও তাতার।   ইতিহাস  ইসমাহান সুলতান মসজিদ ১৫৭৫ সালে নির্মিত হয়েছিল এবং অটোম্যান সুলতান সেলিম দ্বিতীয়ের কন্যা এবং অটোমান গ্র্যান্ড উজির সোললু মেহমেদ পাশা এর স্ত্রী ইসমাহান এর নামে নামকরণ করা হয়। এটি ১৯৯০-এর দশকে পুনর্নিমাণ করা হয়েছিল এবং এতে ৩০০ বছর বয়সী টমস্টোনসহ একটি কবরস্থান অন্তর্ভুক্ত ছিল।   তথ্যসূত্র   বিষয়শ্রেণী:রোমানিয়ার মসজিদ
পটারমোর (ইংরেজিতে Pottermore) জে কে রাউলিং, TH_NK এবং সোনি এর যৌথ উদ্যোগে নির্মিত একটি আসন্ন ওয়েবসাইট। ওয়েবসাইটটি মূলত হ্যারি পটার উপন্যাস সিরিজের সাতটি বইয়ের ই-বুক এবং অডিওবুক সংস্করণ বিক্রি করবে, পাশাপাশি হ্যারি পটারের জাদু দুনিয়ায় উল্লেখিত স্থান, কাল, চরিত্র ও অন্যান্য বিষয়ের জন্য রাউলিং লিখিত প্রায় ১৮০০০ শব্দবিশিষ্ট অতিরিক্ত তথ্য, ব্যাকগ্রাউন্ড ও সেটিংস প্রভৃতি বিষয় অন্তর্ভুক্ত করবে, যা পূর্বে কখনো প্রকাশিত হয় নি। ওয়েবসাইটটি ৩১ জুলাই ২০১১ (রাউলিং এবং তার সৃষ্ট চরিত্র হ্যারি পটারের জন্মদিন) নিবন্ধীকরণ সম্পন্ন করা প্রথম এক মিলিয়ন ভক্তদের জন্য এবং ১ অক্টোবর ২০১১ সকলের জন্য উন্মুক্ত করা হবে।   ইতিহাস   ঘোষণা  ২০১১ সালের জুন মাসে সর্বপ্রথম একটি ওয়েবপেজে প্রকল্পটি ঘোষিত হয়। ওয়েবপেজে ইউটিউব চ্যানেলের একটি লিঙ্ক সংযুক্ত করা হয় যেখানে ওয়েবসাইটটির জন্য কাউন্টডাউন দেখানো হয়। ২৩ জুন রাউলিং একটি ইউটিউব ভিডিওর মাধ্যমে সাইটটির কিছু বিবরণ প্রকাশ করেন।   ফিচার  ব্যবহারকারীরা ভিন্ন আঙ্গিকের পঠন অভিজ্ঞতা অথবা "মুহূর্ত"- এর সঙ্গে অংশগ্রহণ করতে পারবে যার সূচনা হবে প্রথম বই হ্যারি পটার অ্যান্ড দ্য ফিলোসফার্স স্টোন দিয়ে। একটি ব্যবহারকারী নাম নির্বাচনের মাধ্যমে, ব্যবহারকারীরা সাইটটির অধ্যায়সমূহে হ্যারিকে "অনুসরণ" করার অভিজ্ঞতা লাভ করতে পারবে। অন্যান্য বিষয়ের মধ্যে, ব্যবহারকারীর ডায়াগন অ্যালি ভ্রমণ করতে পারবে, যে কোন একটি হগওয়ার্টস হাউজের সদস্য হতে পারবে এবং বিভিন্ন জাদুমন্ত্র শিখতে সক্ষম হবে। কীভাবে এসব ওয়েবসাইটটিতে অন্তর্ভুক্ত হবে তা এখনও অজানা। তবে এধরনের অনলাইন বই পাঠের অভিজ্ঞতার যৌক্তিকতার ব্যাপারে অনলাইন বই বিক্রেতা প্রতিষ্ঠান যেমন আমাজন তাদের উদ্বেগ প্রকাশ করেছে।   তথ্যসূত্র    বহিঃসংযোগ   Pottermore      বিষয়শ্রেণী:হ্যারি পটার বিষয়শ্রেণী:২০১১-এ প্রতিষ্ঠিত ইন্টারনেট সম্পত্তি